b'\n_START_ARTICLE_\nAtribis\n_START_SECTION_\nZgodovina\n_START_PARAGRAPH_\nAtribis je bil neko\xc4\x8d upravno sredi\xc5\xa1\xc4\x8de 10. noma Spodnjega Egipta. Nekateri zapisi omenjajo, da je bil naseljen \xc5\xbee v Starem kraljestvu, vendar za to ni nobenega fizi\xc4\x8dnega dokaza. Zagotovo je bil naseljen v Dvanajsti dinastiji. Velik del artefaktov vsako leto izgine, ker blatne zidake iz mestnih zgradb lokalni kmetje uporabljajo za gnojilo (sebak)._NEWLINE_Znano je, da je bil v mestu rojen Amenhotep, sin Hapuja,  ki je kot javni uslu\xc5\xbebenec, arhitekt in osebni pisar faraona Amenhotepa III. iz Osemnajste dinastije  dosegel velik ugled. Faraona je prepri\xc4\x8dal, da je za\xc5\xa1\xc4\x8ditil mesto in lokalnega boga in obnovil lokalni temelj, ki ga ni ve\xc4\x8d. Domneva se, da iz templja izvira eden od dveh kipov le\xc5\xbee\xc4\x8dih levov iz Kairskega muzeja, ker si je leva prilastil Ramzes II. pa ostaja njegov pravi izvor neznan._NEWLINE_Ramzes II. je raz\xc5\xa1iril lokalni tempelj in postavil dva obeliska iz \xc4\x8drnega granita, ki sta zdaj v Kairskem muzeju. V \xc5\xa0estindvajseti dinastiji je tempelj zgradil Ahmoz II., ki je bil pomembna figura v mediteranskem trgovanju in diplomaciji.  Lokalna besedila ka\xc5\xbeejo, da je imelo mesto tempelj boga Hora Kenti-ketija. Leta 1946 so v mestu na pokopali\xc5\xa1\xc4\x8du iz poznega obdobja odkrili grobnico kraljice Takuit, \xc5\xbeene Psametika II.\n_START_SECTION_\nIzkopavanja\n_START_PARAGRAPH_\nPrva izkopavanja Atribisa sta opravila  francoski arheolog Bonaparte leta 1789 in Auguste Mariette leta 1852. V drugi polovici 19. stoletja so ob\xc4\x8dasno izkopavali tudi drugi arheologi. Velika izkopavanja so se za\xc4\x8dela \xc5\xa1ele po drugi svetovni vojni. Vodil jih je poljski arheolog Kazimierz Michalowski, ki je preko Poljskega sredi\xc5\xa1\xc4\x8da za sredozemsko arheologijo Univerze v Var\xc5\xa1avi objavljal letna poro\xc4\x8dila.  Najpomembnej\xc5\xa1a so poro\xc4\x8dila iz obdobja 1985-1995, ko je raziskave vodil arheolog Karol Mysliwiek.\n_START_SECTION_\nPtolemajsko obdobje\n_START_PARAGRAPH_\nAtribis je kljub temu, da je bil dokazano naseljen \xc5\xbee od Dvanajste dinastije, resni\xc4\x8dno mo\xc4\x8d dosegel \xc5\xa1ele v ptolemajskem obdobju,  ko je postal upravno sredi\xc5\xa1\xc4\x8de 10. noma Spodnjega Egipta. Od srednjega ptolemajskega obdobja do  3. stoletja n. \xc5\xa1t. je bil poslovno mesto z velikim kopali\xc5\xa1\xc4\x8dem, vilami in industrijskimi zgradbami na vzhodnem delu mesta. _NEWLINE_V zgodnjem ptolemajskem obdobju se je v mestu za\xc4\x8delo razvijati lon\xc4\x8darstvo. Ve\xc4\x8dina lon\xc4\x8darskih pe\xc4\x8di je bila okrogle oblike. Bizantinske oljenke so se v mestu izdelovale vse do 4. stoletja n. \xc5\xa1t. Velika koli\xc4\x8dina vskladi\xc5\xa1\xc4\x8dene ne\xc5\xbegane posode ka\xc5\xbee, da so bile lon\xc4\x8darske delavnice velike.\n_START_SECTION_\nArheolo\xc5\xa1ke najdbe\n_START_PARAGRAPH_\nPo celem mestu so na\xc5\xa1li ve\xc4\x8d kot 300 kipcev iz gline in terakote, najve\xc4\x8d ptolemajskega obdobja VI. \xc5\xa0tevilni kipci so imeli glave majhnih \xc5\xa1kratov, nekateri pa so slu\xc5\xbeili kot svetilke v kopali\xc5\xa1\xc4\x8dih. Kipci iz ptolemajskega obdobja so bili bolj skrbno izdelani in oblikovani v primerjavi s tistimi iz drugih arheolo\xc5\xa1kih plasti. _NEWLINE_Med najdbami je veliko kipcev egip\xc4\x8danskih in gr\xc5\xa1kih bogov in boginj, predvsem Dioniza  in Afrodite. Med kipci so tudi kipci egip\xc4\x8danskih bogov v gr\xc5\xa1ki preobleki in kipci Silena, ki ka\xc5\xbeejo na mo\xc4\x8dan gr\xc5\xa1ko-rimski vpliv. V vsakdanjem \xc5\xbeivljenju je \xc5\xa1e vedno prevladovala egip\xc4\x8danska kultura.  _NEWLINE_Med najdbami je pogosta lokalna lon\xc4\x8denina, ki je v primerjavi s kipci enostavna. Izdelana je iz gline ali terakote. Vr\xc4\x8di so se zgledovali po gr\xc5\xa1kih, vendar so bili celo srednje ptolemajsko obdobje zelo okorni. Nekateri manj\xc5\xa1i vr\xc4\x8di so bolj  dodelani. Ve\xc4\x8dina dokon\xc4\x8danih in nedokon\xc4\x8danih izdelkov je bila okra\xc5\xa1ena z rastlinskimi vzorci. Med najdbami so bili tudi glinasti lon\xc4\x8darski modeli z vdrtini reliefi na eni strani. Eden od najdenih modelov je bil izdelan iz apnenca._NEWLINE_V Atribisu je bilo tudi nekaj piramid, ki jih je uni\xc4\x8dil \xc4\x8das.'